Skok ná bekende omgewingsbewaarder se vlammedood | Nuus24
Skok ná bekende omgewingsbewaarder se vlammedood
Kind sterf in Durban-brand
Twee in hospitaal ná brand by weermagbasis
Seun sterf in hospitaal aan brandwonde
Johannesburg – Die bekende omgewingsbewaarder Rita Miljo, wat 'n rehabilitasiesentrum vir bobbejane bestuur het, is dood in 'n brand wat die grootste deel van die sentrum wat sy gebou het, in puin gelê het.Sy was 81 jaar oud.Miljo is Vrydag dood in die klein woonstel waar sy gewoon het bo die Sentrum vir Diererehabilitasie en Onderrig in die Limpopo-provinsie, het Karl Pierce, 'n direkteur van die sentrum, gesê. Bobby, die eerste bobbejaan wat sy in 1980 gered het en gerehabiliteer het, is ook in die brand dood. Twee ander bobbejane wat in die woonstel by haar was, is ook in die brand dood, het Pierce gesê.Die brand het Vrydag omstreeks 20:00 uitgebreek ná vrywilligers en werknemers die sentrum verlaat het. Niemand anders is in die brand beseer nie, maar die kliniek, kantore en 'n huis op die eiendom is in puin gelê. Die oorsaak van die brand is nog nie bekend nie.Hoewel Miljo nie meer die sentrum, wat na 400 bobbejane omsien, se bedrywighede bestuur het nie, was sy steeds betrokke by sekere aktiwiteite."Almal is nog steeds in skok hieroor," het Pierce gesê. – Volg Nuus24 op Twitter.
Lees meer oor: sterftes | brande VOLGENDE OP NUUS24X
'n Verkeersbeampte is in hegtenis geneem nadat hy twee omstanders geskiet het terwyl hy ‘n onwettige straatverkoper gejaag het.
Man vas ná hy vriendin se huis afbrand
'n Man is in hegtenis geneem nadat hy sy vriendin se huis, waarin klere van sowat R30 000 was, uit woede afgebrand het.
Vyf mees gesoekte misdadigers in KZN vas
Vyf van die mees gesoekte misdadigers in KwaZulu-Natal, wat onder andere vir moord en poging tot moord gesoek is, is vasgetrek.
Pleks los hulle sy kop en onthoring hom met die einste mes.